
Hanc  dissertationem 
Animi  gratissimi, 

Propter  attentionem  datam 
Mihi  sub  eo  per  integrum  annum  discipulo^ 
Necnon  dum  Nosocomio  puerperarum 

jiEgrotarem, 

Leve  sed  sincerum  testimonium, 

iDISPUTATIO  MEDICA  INAUGtJRALiS 

DE 


UTERI  RETROVERSIONE. 


Michardo  J.  Bobinson,  Auctore 


PROCEMIUM. 

Pauci  ex  morbis,  quos  diligentia  scriptorum  recen- 
tiorum  detexit,  majore  momento  sunt,  quam  is  cu¬ 
jus  titulum  opusculo  insequenti  praeposui.  Studium 
enim  cujuslibet  morbi,  utcunque  gravis  vel  etiam 
lethalis,  parum  utilitatis  affert,  liisi  hic  praeceptis 
et  auxiliis  nostris  cedat  t  aegrotans,  misere  malis 
suis  oppressus,  nihil  videt  in  laboribus  talibus  frus- 
traneis,  praeter  vanae  curiositatis  futilia  conamina. 

Retroversio,  autem,  uteri  attentionem  nostram  jure 


A 

DE  UTERI  RETROVERSIONE. 


meliore  vindicat*  In  ea  medici  tentamina  plerum¬ 
que  felicia  sunt ;  et  aegra,  alioquin  moritura,  vitam 
tam  sui,  quam  infantis,  peritiae  ejus  debet.  Quin 
haud  raro,  per  praecepta  medici,  ipsa  foemina  saepe 
sibi  mederi  discit.  Merito  igitur  medici  recentiores, 
qui  artem  obstetricam  magis  colunt,  hanc  affec¬ 
tionem  summa  industria  exploravere. 

Quis  quidem  medicorum  RetroDersionem  Uteri 
considerationi  practicorum  primus  proposuerit,  mi¬ 
nus  certum  est,  quam  pro  brevi  temporis  spatio 
elapso,  et  celebritate  nominum  citatorum,  facile 
crederes.  Constat  Gulielmum  Hunter,  clarissi- 
mum  fortasse  omnis  aevi  obstetricum,  primum 
hunc  morbum  in  fcemina  notasse,  ad  quam  invi¬ 
sendam  unus  ex  discipulis  ejus,  Gualterus  Wall, 
eum  adduxerat.  Fcemina  constipatione  ^  alvi,  et< 
urinae  retentione  gravissima,  laborabat,  postque 
septimam  diem  mortua^  est.  Cadaveris  inspec¬ 
tione  facta,  tumor  maximus,  universam,  pelvem  oc¬ 
cupans,  vaginamque  in  symphysin  pubis  trudens, 
inventus  est.  Vesica,  urinae  plenissima,  totam  an¬ 
teriorem  abdominis  partem  implebat,  haud  aliter  ac 
uterus,  in  ultimo  gestationis  mense,  adimplere  so¬ 
let.  Hujus  jam  sectore  vacuefactae,,  ea  pars,  in  ~ 

quam  ureteres  tendunt,  quaeque  vaginae,  et  ori  u- 
teri,  (uti  infra  docebimus),  haeret,  elevata  esse  ap* 
paruit  usque  ad  superiorem  pelvis  aperturam,  tumore 
ingenti,  totam  pelvem  complenti  |  quem  quidem  u- 
terum  esse  cito  compertum  est. 

Catheter,  in  vaginam  transmissus,  hanc  et  tumo» 
rem  superiorem  levare  valuit.  Tumor  quidem  su¬ 
perior,  cui  vesica  urinae  incumbebat,  ex  cervice 
uteri  constabat,  dum  fundus  hujus  organi,  deorsum 
versus,  ad  os  coccygis  et  anum  spectabat. 

Uterus  in  tantam  quidem  molem  creverat,  ut 
prius  e  pelve  non  eximi  posset,  quam  symphysis 
pubis,  ut  in  operatione  Sigaultiana,  divisa  esset,  at¬ 
que  duo  ossa  innominata  a  se  invicem  vi  diducta. 

Ex  his  signis  manifestum  erat  uterum  e  situ 
suo  naturali  conversum  esse.  Hic  enim  fundus  e 
cavo  abdominis,  quod  naturaliter  occupabat,  in  sinu 
sacri  et  coccygis  conversus  est :  atque  os  ejusdem 
visceris,  quod  in  situ  suo  naturali  deorsum  in  vagi¬ 
nam,  vel  etiam  ad  sacrum  in  gravidis,  spectat,  nunc 
sursum  et  antrorsum,  contra  symphysin  pubis,  pro¬ 
minere  detectus  est.  His  omnibus  rite  considera¬ 
tis,  clarissimus  Hunter  nomen  ‘‘  Retroversionis  U- 
teri,*’  huic  morbo  imposuit  ^  atque  alia  praecipu?^ 

quae  urgent  signa,  sequelas  hujus  perversionis  vul¬ 
vae  recte  putavit. 

Ita  quidem  repertus  fuit  morbus,  quem  sele¬ 
gimus,  describendum ;  atque  Tlunterus,  anno  sa¬ 
lutis  nostrae  1754,  praelectione  publica  rem  ani¬ 
madversioni  medicorum  commendavit.  Non  de¬ 
fuerunt  tamen  apud  Gallos  quidam,  uti  Sabatier, 
qui  eam  totam  rem  e  Domino  Gregoire,  praecep¬ 
tore  artis  obstetricis  apud  Parisienses  privato,  mu¬ 
tuatam  esse  contenderint.  Docet  enim  Sabatier 
(Medicine  Operatoire,  tom.  ii.)  supra  dictum  G. 
Wall  hujus  Gregoire  discipulum  quondam  extitisse, 
atque  ibi  rem  didicisse.  Denique,  inter  consulta¬ 
tionem  Hunterijam  memoratam,  eam  ingenioso  ad¬ 
modum,  et  novorum  inventorum  gloriae  avidissimo 
viro,  aperuisse.  Atque  ita  rem  se  habere  non 
nego,  quum  doctissimum  de  his  rebus  hominem 
Joannem  Burns,  (p.  188)  idem  fere  concedere  vi¬ 
deo.  Morbum  ipsum,  apud  Nosologum  insignem 
Cullenum,  memoratum  non  invenio  j  ille  enim 
omnes  morbos  gravidarum  et  parturientium  ex 
ordinibus  suis  omisit ;  quamvis  sub  ordine  Ectopi- 
arum,  qui  definitur,  “  Pars  ex  sua  sede  dimota 
tumorem  faciens”  comprehendi  debet.  Hisce  ver«. 
bi§  definiri  noster  morbus  debet. 


DE  uteri  RITROVERSIONE. 


«  RETROVERSIO  UTERI. 

Tumor  in  rectum  intestinum  prominens ;  pelvem 
plus  minus  implens ;  vaginam  urethram  et  vesicae 
cervicem  in  symphisin  pubis  internum  pressans  5 
urinae  et  alvi  retentio,” 

■ } 

HISTORIA  MORRL 


Antequam  signorum  historiam  aggredi  possum^, 
paucula  de  situ,  nexu,  et  mobilitate  partium,  prae¬ 
mittere  opus  erit. 

Partes  quidem  hoc  morbo  maxime  affectae 
tres  sunt,^ — uterus,  vesica  urinae,  rectum  intes» 
tinum.  Haec  autem  viscera  inter  sese  fortis» 
sime  revinciuntur,  ope  telae  cellulosae,  et  plica¬ 
rum  peritonaei,  nec  facile,  inciscris  arte,  a  se  in« 
vicem  separantur.  Vesica  anteriorem  sedem  inter 
uterum  et  symphisin  pubis  occupat,  dum  rectum 
intestinum  simili  modo  sese  inter  uterum  et  sacrum 
interponit.  Uterus  medium  igitur  situm  inter  haec 
occupat,  nec  moveri  potest  quin  aut  ea  secum 
trahat,  vel  situm  ejus,  quod  ad  ea,  vehementer 
mutet. 

Manifestum  quidem  est  situm  hujus  organi  vix 
mutari  posse,  quin  vel  in  vesicam  vel  in  rectum 
supra  modum  premere  contingat.  Haec  omnia  ex 
anatomia  partium  sequuntur. 

Retroversio  uteri,  evidens  est,  non  nisi  foemini^ 
occurrit.  Plerumque  vero  gravidis,  a  secundo  ad 
quartum  mensem,  etiamsi  foeminis  non  gravidis 
aliquando  accidere,  nonnulli  affirmant 

Primum  et  princeps  quidem  morbi  signum  Is- 
churia  est  Mulier  se  solito  rarius  parciusque  u- 
rinam  reddere  observat,  nec  nisi  difficultate  qua¬ 
dam,  quae  in  horas  augescit,  hanc  excretionem 
foras  mittere  posse.  Hoc  quidem  signo  saepis* 
sime  miserae  se  aliquamdiu  deludunt ;  nam  diffi« 
cultas  urinae  gravidis  adeo  familiaris  est,  ut  se 
nihil  praeter  sortem  communem  praegnantium  pati 
reputant,  medicumque  arcessere  negligunt. 

Post  aliquod  tempus,  urina  omnino  supprimitur, 
aut  parce  tantum  et  maligne,  post  vehementia  con¬ 
amina,  ejicitur.  Alvus  nihil  reddit;  et  perpetuo 
desiderio -alvum  et  vesicam  vacuefaciendi  misera 
torquetur.  In  lumbis,  et  supra  symphysin  pubis, 
dolores,  parturientium  instar,  percipiuntur,  nec  rarp 
sensus  tumoris,  pressionis,  et  ponderis  deorsum- 
prementis,  in  iisdem  partibus. 

Tempus,  quo  ad  hunc  gradum  procedit  morbus, 
variat  multum.  Aliquando  non  gradatim  quidem, 
ut  hactenus  diximus,  sed  instanter  accedit  :  ct 

plerisque  exemplis, — auctor  est  Joannes  Burns, — ^in¬ 
tra  paucas  horas  ab  initio  effecta  est  Retroversid. 
Ipso  temporis  momento  quo  fit,  foemina  voluta¬ 
tionem  quandam  intra  pelvem  sentit;  atque  venter 
ejus  tactu  dolet.  Saepe,  in  hoc  statu,  os  uteri 
sentiri,  digito  in  vaginam  introducto,  non  potest. 

Si  morbus  hoc  tempore  non  sublevatus  sit,  tum 
febris  signa  incipiunt.  Sitis,  capitis  dolores,  nau¬ 
sea  frequens,  pulsus  parvus  et  celer,  irritabilitas 
assidue  augescens,  hanc  indicant.  Febris  quidem 
irritationis,  quam  ischuria  et  constipatio  faciunt, 
manifeste  apparet. 

Omnia  signa  deinde  pejora  fiunt ;  pulsus  inae¬ 
qualis  ac  vix  percipiendus  evadit ;  syncope,  sudo¬ 
res  frigidi,  membrorum  extremorum  frigus,  vultu» 
languore  insigni  notatus.  ' 

Ante  eventum  lethalem,  quem  haec  signa  prae- 
nunciant,  omnium  fere  eorum  cessatio  aliquando 
videtur  ;  aegra  melius  se  habere  putat ;  nec  defuit 
exemplum  quo  hac  intermissione  uterus  ad  situm 
naturalem  rediit,  atque  sese  onere  suo,  foetu,  dein¬ 
de  liberavit.  Sed  haec  omnia  spem  decipiunt ; 
nihil  sunt  nisi  effectus  gangraenae,  quae  morte 
sensum  obtundit,  impedimenta  solvit. 

Paulo  ante  obitum  ipsum,  abdominis  dolor,  syn- 
cope,  convulsiones,  subsultus  tendinum,  foetidum  e 
partibus  profluvium,  vomitus,  singultus,  superve¬ 
niunt,  De  tempore  quo  aegra  vitam  trahere  po¬ 
test  varie  scribunt  auctores.  Plerumque  ante  diem 
octavam  lethalis  fit ;  atque  hoc  tempore  extincta 
est  illa  quam  clarissimus  Hunter  cum  Wall  visebat. 
In  diario  medicinali  aliquam  ad  trigesimam  diem 
aegrotantem,  tandemque  sanatam,  narrat  Dominus 
Crofts  ;  et  Doctor  Perfect  (Cases  in  Midwifery,  I. 
394*),  alteram  miseram  intra  sextam  diem  extinc- 
tam  memoravit.  Nonnunquam  tamen  morbus,  etiam 

sibi  relictus,  feliciorem  invenit  finem.  Nam  ute- 

* 

rus  aliquando,  partim  violenta  retorsione  quam 
patitur,  partim  universa  corporis  agitatione  stimu¬ 
latus,  aliquando  abortum  facit,  et  primo  aquas, 
deinde  infantem,  depellit.  Hoc  pacto,  volumen 
uteri  multum  imminuitur,  atque  facile  redit  e  pel¬ 
ve  in  abdomen,  post  aquas  expulsas :  dein  vesica 
ad  locum  suum  redit,  atque  si  non  gangraena  con¬ 
tacta,  facile  ad  pristina  sua  munera  revalescit.  Si¬ 
mili  ratione  rectum  propria  iterum  functione  fruitur. 
Hic  solus  faustus  Retroversionis  Uteri  finis  est,  de 
quo  satis  constat. 

SECTIO  CADAVERIS. 


Jam  supra,  in  procemio  nostro,  signa,  qualia  Gu- 
lielmus  Hunter  viderat,  transcripsimus.  Haec  qui¬ 
dem  omnis  recentis  morbi  aspectum  exprimunt,  sed 
varia  alia  sese  afferunt  phaenomena,  pro  morbi  ve¬ 
hementia  et  hne.  Haec  in  quolibet  ex  visceribus 
affectis  videantur;  in  utero,  in  vesica,  in  recto, 
2.  Vesica  aliquando  ex  mera  distentione  rumpitur, 
urinam  in  telam  cellulosam  et  cavum  abdominis 
profundens.  Hinc  mors  miserabilis,  et  omnes  hae 
partes  corruptae^  .  Alias,  et  longe  quidem  saepius, 
gangraena  vesicam  corrumpit,  et  urinam  similiter 
in  cavum  peritonaei,  et  omnes  partes  vicinas,  circum¬ 
fundit.  Alias  incrassatur,  et  abdominis  parietibus 
adhaerescit.  Quin  in  longis  exemplis,  ubi  portio 
aliqua  urinae  quotidie  excernitur  e  corpore,  hectica 
supervenit,  macies  et  urina  purulenta ;  membra 
tument  quasi  anasarca.  Vesica  inspecta  intrinsecus 
tum  inflammata  est. 

2.  Uterus  raro,  nisi  quod  ad  abortum  spectat-^ 

aliquid  morbosi  exhibet.  Nonnunquam  vero,  post¬ 
quam  in  situm  redactus  fuerit,  inflammatione  occu¬ 
patur,  et  hanc  cum  peritonaeo  communicat,  pe- 
ritonitidem  cum  vomitu  porraceo  faciens.  Ali¬ 
quando  sanguinis  aliquid,  recens  restitutus,  fundit. 
Alias  foetus  moritur  utero,  sed  non  expellitur ;  quo 
pacto,  ut  suppuratione  exeat  necesse  fit.  Saepe 
enim  uterum,  post  longam  in  pelve  moram,  ibi  im¬ 
mobiliter  compactum  videmus  ;  nam  foetus  crevit 
in  tantum  volumen,  quantum  marginem  pelvis 
transire  nequit.  Ossa  foetus,  ita  impacti,  nonnun¬ 
quam  per  alvum  dejecta  fuerunt. 

Vagina  pressione  tumoris  saepe  ulcere  ac  gan¬ 
graena  corripitur,  foedam  saniem  profundens. 

3.  Rectum  compressum,  incrassatum,  aliquando 
inflammatum,  apparet ;  foecibus  induratis  multis 
in  flexura  sigmoidea ;  uno  exemplo  rectum  ab  utero 
protensum  fuit.  (Med.  Facts,  viii.  32.) 

CAUSAE* 

Causae  hujus,  ac  omnium  fere  aliorum  morborum, 
ad  tria  capita  referri  possunt,  praedisponentes,  ex¬ 
citantes,  proximas. 

1.  Causas  praedisponentes^ — omnes  declarare 
'  difficile  est.  Laxitas  vinculorum,  quibus  uterus  in 
situ  conservatur,  una  causa  esse  potest ;  sed  autopsia 
nunquam  hanc  conjecturam  confirmavit.  Obesitas, 
et  laxitas  universa  corporis,  magnitudo  pelvis  mar¬ 
ginis  superioris,  et  minutum  uteri  volumen  pro 
hujus  portione,  certe  causa  praedisponens  valida 
fiunt,  et  omnibus  bonis  auctoribus  commemorantur. 
Fortasse  et  immensa  magnitudo  vesicae,  quae  non¬ 
nullis  foeminis  contingit,  eo  quoque  conferre  potest. 
Quidam  distentionem  ejus  inaequalem  causantur. 

2.  Causae  excitantes^ — sunt  casus  ex  alto,  lapsus, 
terror,  conamina  magna,  corporis  agitatio,  com¬ 
pressio,  vel  etiam  vomitus.  In  iis  exemplis,  quibus 
nulla  graviditas  adfuit,  morbus  ipsius  uteri  causa 
excitans  videtur  (Vide  Pearson  on  Cancer,  p.  i  j  s  • 

Cooper  on  Hernia,  part  ii.  p.  60).  Corporis 
flexio  antrorsum  causa  haud  rara  fiiit,  necnon 
fatigatio,  vomitoriorum  actio.  Omnium  autem 
longe  frequentissima  Retroversionis  causa  ischuria 
vesicalis  est.  Haec  quidem  multis  causis  gravidis 
necessario  contingentibus  oritur,  et  plus  minus 
adest  in  omni  muliere  uterum  gerente.  Quando¬ 
quidem  hoc  contigerit,  vesica  in  molem  enoimem 
distenditur;  ut  in  exemplo  Domini  Croft  supra 
citato,  quo  quatuordecim  librae  urinae  in  vesica 
collectae  fuerant,  et  uterum  in  pelvem  inferiorem 
vasto  suo  volumine  detruserant.  Talis  autem  col¬ 
lectio  aquarum  in  vesica  effectus  saepe  imprimis 
est,  non  causa  primaria,  Retroversionis  Uteri ;  sed, 
postquam  massa  egregia  inde  facta  est,  causam  agere 
incipit,  et  fundum  uteri  retro  potenter  trudit. 

Nonnullis  videtur,  cumulum  foecum  duriorum  in 
alvo,  praesertim  in  flexura  sigmoidea  coli,  et  initio 
recti,  cum  nixu  inde  violento  ad  alvum  evacuandam, 
ad  hunc  morbum  inducendum  conferre.  Utcun- 
que  ea  res  se  habeat,  certum  est,  Retroversione 
semel  facta,  retentionem  foecum,  non  minus  quam 
retentionem  urinae,  Retroversioni  favere.  Tunc 
enim  existunt  duae  vires,  in  contrariam  partem 
agentes,  sed  hoc  uno  effectu  congruentes.  Vesica 

enim  lotio  distensa,  in  abdomen  surgit,  et  secum  os 
cervicemque  uteri  'attollit,  dum  onustum  rectum, 
deorsum  nitens,  juvantibus  musculis  abdominis,  sep¬ 
toque  transverso,  ultra  uteri  fundum  deprimit. 

3.  Causa  proxima^ — situs  uteri  abnormis  est,  qui 
vesicam  et  rectum  intestinum  a  muneribus  suis 
prohibet.  Hinc  ischuria,  hinc  obstipatio,  (^iii 
ipse,  diu  a  loco  suo  detentus,  irritatur,  et  onus  suum, 
quod  plerumque  habet,  (foetum)  a  se  projicit.  Sae- 
pius  tamen,  si  praecipua  causa  excitans  ischuria 
submota  fuerit,  foetus  ad  plenam  maturitatem  ge¬ 
ritur,  tutusque  excluditur.  Faecunditatem  parientis 
nihil  imminuit:  nec  defuit  quae  bis,  aliam  post 
aliam  ejusmodi  Retrqversionem  passa  sit  cum  felice 
eventu. 

Nihil  supra  in  causis  excitantibus  dixi  de  morbis 
ovarii, — de  tumoribus  uteri  increscentibus, — de  ad¬ 
haesionibus  hujus  antiquis  ascensum  ejus  graviditati 
in  pelvem  impedientibus,-^nihil  demum  de  ea 
Retroyersione  ejus,  ^  quae  aliquando  .  post  partum 
occurrere  visa  est.  ^  Haec .  enim,  utcunque  vera, 
rariora  sunt,  quam  quae  inter_ causas  morbi  generales 
referri  mereantur. .  , 


DE  UTERI  RETROVERSIONE. 


JB 


DIAGNOSIS. 

.Inter  Uteri  Retro versionem,  et  alios  ejus  pelvisque 
morbos,  haud  semper  discriminare  facile  est  j  quae¬ 
dam  tamen  distinctionem  multo  faciliorem  reddent. 

1.  Nara  hic  morbus  vix  nisi  fine  tertii,  et  initio 
vel  progressu  quarti  mensis,  occurrit. 

2.  Post  quartum  mensem  vix  occurrere  potest, 
propter  tumorem  uteri  spatium  pelvis  exsuperantem. 

3.  Retentio  aliqua  urinae  alvique  semper  adsunt. 

4.  Tumor  per  vaginam  semper  digito  exploran* 
tis  occurrit ;  vix  autem  os  uteri. 

Morbi  quibuscum  confundi  potest  non  sunt,  nisi 
Prolopsus  et  Irvoersio  uteri^  Praegnatio  extra¬ 
uterina^  Tumor  ovarii.  “  Hic  quidem,’’  dixit  claris- 
simus  J.  Burns,  ‘‘  Morbus  est,  de  quo  aliquem 
vix  errare  posse  crederes.  Attamen  saepe  difficile 
distinguitur.  Fortasse  diagnosis  in  omni  exemplo 
non  accurate  statui  potest ;  sed  illud  minus  inter- 
est,  quoniam  consilia  medendi  talibus  exemplis 
eadem  sunt,  nimirum  urinam  deducere,  dejectiones 

procurare/^  Propter  has  difficultates,  quatuor  su¬ 
periora  quasi  axiomata  dedimus. 

Aliquando  cum  inversione  conjuncta  fuisse  scri¬ 
bitur.  TBaudelocque  FArt  d^Accouch.  §  125,) 
Quo  tamen  explorata  omnia  habeamus,  digitus  in 
vaginam  dirigendus  est:  et  si  os  uteri  aut  non 
inveniat,  aut  post  symphisin  pubis  inveniat,  si 
tumorem  magnum  inter  ipsum  et  sacri  cavum 
sentiat,  tum  pro  Retroversione  Uteri  morbus 
tractandus  est,  si  ischuria,  et  alvi  pigritia,  cnxi\ 
tenesmo  simul  adsunt. 

PROGNOSIS. 

Haec  semper  caute  dicenda  est.  Clarissimus 
vir  Gulielmus  Hunter,  qui  pater  fere  artis  obste¬ 
tricis  hisce  insulis  habendus  est,  rem  fortasse  magis 
periculosam  habuit,  quam  ipsa  meruit.  Certe, 
quando  morbus  inveteraverit,  atque  gangraena,  vel 
ulceratio  vesicae,  jam  facta  est,  prognosis  admodum 
infausta  est  *,  aliis  exemplis,  si  morbus  rite  curetur,  et 
vesica  lotio  suo  statim  exoneretur,  tum  periculum 
multum  imminuitur. 

Duratio  igitur,  et  violentia  morbi,  praecipue  con¬ 
sideranda  sunt.  Si  casus  diu  perstiterit,  si  urinae 
retentio  absoluta  sit,  abdomen  tenerum,  pulsus  ce¬ 
ler,  foemina  inquies,  malum  est :  at  si  his  adjician¬ 
tur  lingua  fusca  arida,  vomitus,  singultus,  vaginae 
anique  protrusio,  mortem  in  propinquo  esse  demon¬ 
strant. 

Sanguinis  ex  vagina,  jn  parva  copia,  ad  tempus  re¬ 
ductionis  uteri  in  situm  suum  profluvium,  nihil  in¬ 
dicat,  si  modicum  :  copiosum  vero,  praesertim  anU 

vcl  pn  hoc  tempus,  abortum  minari  ostendit. 
Equidem  abortus  non  fit,  nisi  multum  injuriae  fac¬ 
tum  sit.  Si  liquor  amnii  forte  vel  de  industria 
emissus  sit,  abortus  plerumque  sequitur. 

PROPIIYLAXIS. 

Ut  Retroversionem  Uteri  arcere  possis,  in¬ 
quit  clarissimus  obstetricus  Joannes  Burns,  “  cau¬ 
sam  ejus  probe  intelligas  oportet.  Hssc  plerum¬ 
que,  si  non  semper,  distentio  vesicse  est.  Os  uteri 
hoc  modo  elevatur,  atque  eadem  ratione  fundus 
ejus  deprimitur.’’  -  Fcemina^  igitur  monendae  sunt 
de  necessitate  fluxus  regularis  urinae  ad  suam  va¬ 
letudinem  y  et,  si  quid  tarditatis,  vel  defectus  ejus¬ 
modi,  appareat,  circa  criticum  illud  tempus  quo  Re¬ 
troversionem  maxime  timendam  esse  scripsimus,  bis 
quotidie  cathetere  urina  educenda  erit.  Mulieres 
mediocris  conditionis,  pudicae  et  decorae,  huic  ma¬ 
lo  multo  obnoxiores  sunt, — uti  Denman  auctor — 
quam  foeminae  nobiles,  quas  omnia  condecent,  quae¬ 
que  sine  scrupulo,  monente  natura,  sese  convivio  sub¬ 
ducunt  ;  obnoxiores  etiam  quam  mulierculae  infimae 
sortis,  quibus  jamdudum  inutilem  pudorem  neces¬ 
sitas  facessit.  (Midwif.  vol.  I.  151.)  Suadendae 
igitur  iterum  iterumque  foeminae  sunt,  ne  vesicam, 
falso  pudore  repressae,  rite  evacuare  negligant. 

CURATIO. 

Indicatio  curationis  in  hoc  morbo  unica  est,  im¬ 
pedimentum,  quo  uterus  a  situ  suo  prohibetur, 
amovere :  quo  facto,  uterus  ad  situm  suum  redit, 
et  omnia  signa  plerumque  cito  postea  evanescunt. 
Alii  medendi  consilia  in  tria  dividunt;  quorum 
unum  impedimenta  tollere,  alterum  uterum  re¬ 
stituere,  tertium  jam  repositum  in  proprio  situ 
retinere.  Jam  supra  in  Prophylaxi  docuimus, 
causam  praecipuam  esse  urinae  retentionem.  Prin¬ 
ceps  igitur  consilium  erit  illud  emoliri ;  et  bene  fit 
quod  raro  hoc  frustra  tentatur  ;  raro  non  morbi 
terminationem  faustam  inducit. 

Hunc  ad  finem,  catheterem  demittere  opus  erit. 
Masculus  optime  respondet,  et  in  usu  ejus,  situs 
partium  jam  mire  mutati  memoriam  habere  opor¬ 
tebit.  Catheter  quidem  foemineus  plerumque  haud 
male  rem  efficit ;  sed  in  nonnullis  exemplis,  forte  in 
vesicam  totus  elapsus  est,  haud  sine  magno  vitae 
discrimine. 

Nonnulli  catheterem  elasticum  bene  suadent. 
Os  uteri,  duobus  digitis  sinistrae  manus  retro  pel- 

lendum  erit,  sic  ut,  quantum  fieri  possit,  vesicae  cer¬ 
vix  libera  sit,  faciliusque  catheterem  admittat. 

Aliquando  vesica  duobus  'receptaculis  quasi 
urinae  constat ;  ideoque,  post  primum  horum  eva¬ 
cuatum,  in  alterum  catheter  promovendus  erit, 
quo  tota  urina  elici  queat.  Inter  haec,  abdomen, 
manu  premere  multum  juvat. 

Si  foeces  in  recto  sint,  hae  quoque  removeri  de¬ 
bent  ;  sed  minus  ad  rem  illud  facit  quam  urinae 
eductio.  Joannes  Burns  vix  aliam  morbi  causam 
agnoscit,  se  nunquam  non  urinam  elicere  potuisse 
confirmat;  et  idem  experientissimus  obstetricus,  . 
uterum  vix  unquam  post  eam  evacuationem  repeti¬ 
tam  in  sedem  suam  non  redire  contendit.  His 
rebus  maxime  animadvertere  oportet. 

n  Consilium,  non  nisi  primo  expleto,  tentari 
debet;  et  nulla  re  imperiti  hoc  morbo  laboranti 
plus  nocere  possunt,  quam  ineptis  hujusmodi  cona¬ 
tibus  ante  impedimenta,  uti  debent,  submota  ;  a- 
bortum,  uteri  rupturam  vel  vesicae,  convulsiones, 
haemorrhagiam  ipsam,  mortem  saepe  inducentes. 

Reductio  fit,  duobus  digitis  alterius  lateris  in 

rectum  intromissis,  altera  manu  In  vagina.  Tumor 
uteri  tum  lente  sed  satis  constanter  sursum  exci¬ 
tandus  est :  quae  res  mire  promovetur,  si  mulier 
cubitis  genibusque  incumbere  jussa  fuerit.  Hoc 
modo  uterus  in  locum  suum  ascendit.  Processus 
haud  sine  multo  dolore  et  clamore  mulieris  effici¬ 
tur  ;  sed  summa  pericula  minitantia  nos  his  nihil 
obstantibus  rem  peragere  cogunt.  Dominus  Burns, 
autem  hanc  operationem  parum  necessariam  esse 
confirmat,  additque :  “  That  the  uterus  does  ge- 
nerally  rise  spontaneously,  if  the  urine  be  regular- 
ly  evacuated,  is  a  fact  of  which  I  am  well  con- 
vinced,  from  my  own  experience  as  frcm  the  ob- 
servation  of  others.’* 

Si  urinam  cathetere  medicus  evacuare  nequeat, 
alii  vesicam  supra  pubem,  alii  ex  vagina,  perforari 
jubent.  Alii  etiam  uterum  ipsum,  ad  aquas  emit¬ 
tendas  perforarunt ;  male  tamen,  quando  satis 
esset,  os  uteri  cathetere  foemineo  aperuisse. 

III.  Tertium  consilium  explendum,  positus  su¬ 
pinus,  et  usus  laxantium  medicamentorum,  optime 
prosunt.  Periculosa  alia  sunt  quae  auctores  suase- 

runt ;  et  suppositoria^  quibus  cervicem  uteri  suf¬ 
fulcire  voluerunt,  multo  magis  nocitura  quam  pro. 
futura  mihi  videntur. 

